Source: http://pisrs.si/Pis.web/pregledPredpisa?id=NAVO465
Timestamp: 2018-04-22 14:31:21+00:00

Document:
Navodilo o prenosu, oziroma prevzemu zadev po zakonu o upravnem sporu
Navodilo o prenosu, oziroma prevzemu zadev po zakonu o upravnem sporu : Uradni list RS, št. 91/00 Navodilo o prenosu, oziroma prevzemu zadev po zakonu o upravnem sporu (Uradni list RS, št. 91/00) Navodilo o prenosu, oziroma prevzemu zadev po zakonu o upravnem sporu (Uradni list RS, št. 91/00)
Naslov ang. Instruction on the transfer or takeover of cases under the Administrative Disputes Act
Datum objave 06.10.2000
EVA 2000-2011-0035
SOP 2000-01-3906
Na podlagi četrtega odstavka 11. člena zakona o spremembah in dopolnitvah zakona o upravnem sporu (Uradni list RS, št. 70/00) izdaja ministrica za pravosodje
o prenosu, oziroma prevzemu zadev po zakonu o upravnem sporu
To navodilo ureja prenos in prevzem zadev upravnega spora, za katere je z uveljavitvijo zakona o spremembah in dopolnitvah zakona o upravnem sporu za odločanje pristojno Upravno sodišče Republike Slovenije, oziroma upravno sodišče na sedežu v Ljubljani.
Upravno sodišče Republike Slovenije (v nadaljevanju: upravno sodišče) z dnem uveljavitve zakona o spremembah in dopolnitvah zakona o upravnem sporu (Uradni list RS, št. 70/00), (v nadaljevanju: zakon), prevzame od Vrhovnega sodišča Republike Slovenije zadeve, ki se po 2. členu in prvem odstavku 11. člena zakona prenesejo v pristojnost upravnega sodišča.
Zunanji oddelki upravnega sodišča prenesejo na sedež upravnega sodišča v Ljubljani zadeve iz 1. člena zakona, po stanju na dan uveljavitve zakona.
Zadeve, ki se prenašajo, oziroma prevzemajo zaradi nove stvarne ali krajevne pristojnosti, morajo biti urejene, morebitne odredbe in odločbe pa podpisane po sodniku, oziroma pristojni sodni osebi. V vpisnikih se te zadeve odčrtajo, v rubriko “pripombe” pa se vpišejo ustrezni zaznamki o predaji.
Prevzete zadeve vpiše upravno sodišče v vpisnike s starimi označbami spisov, razen zadev iz tretjega odstavka 11. člena zakona, kronološko po datumih in letih pripada, z vsemi potrebnimi podatki iz posameznih rubrik (stolpcev).
Na ovitkih prevzetih spisov se prečrta ime prejšnjega sodišča in se odtisne ime upravnega sodišča.
Sodišče prenese nerešene zadeve pristojnemu sodišču skupaj s seznamom prenesenih zadev. V seznam morajo biti vpisane označbe spisov in imena strank. En izvod seznama obdrži sodišče, ki zadeve prenaša, drugi izvod pa prejme sodišče, ki zadeve prevzema. Sezname podpišeta vpisničar in predsednik sodišča, oziroma vodja zunanjega oddelka sodišča.
O prenosu, oziroma prevzemu zadev se sestavi zapisnik. Zapisnik podpišeta predsednik vrhovnega sodišča in predsednik upravnega sodišča za zadeve iz prvega odstavka 2. člena oziroma predsednik upravnega sodišča in vodja zunanjega oddelka za zadeve iz drugega odstavka 2. člena tega navodila. Izvod zapisnika se najkasneje v treh dneh po predaji pošlje tudi ministrstvu za pravosodje.
Statistično izkaže Vrhovno sodišče Republike Slovenije zadeve, ki se prenašajo z datumom dejanskega prenosa, kot nerešene. V letnem statističnem poročilu za leto 2000 pa teh zadev ne upošteva več med nerešenimi, ampak jih odšteje od skupnega števila nerešenih zadev.
Upravno sodišče pa prevzetih zadev v statističnih poročilih ne bo štelo kot nov pripad, ampak kot nerešene zadeve na začetku dobe poročanja.
Št. 071-23-1/00
Ljubljana dne 28. septembra 2000.

References: sodišče 
 sodišče 
 sodišče 
 sodišče 

Sodišče 
 sodišče 
 sodišče